
„Детството е най-важният, неповторим и феноменален период от човешкия живот. Той е ценен сам по себе си, той е най-великолепният откъс от нашето съществуване.
Играта е централен феномен на детството. Тя е генеративен източник на алтруизма и творчеството, на самопознанието, самоусъвършенстването и себеутвърждаването у детето.
Детският учител притежава шанса да има невероятно интересна и особено значима работа. Защото има за свои партньори децата-най-сложното и благородно нещо на този свят, и защото действително бъдещето на всяко едно общество е в ръцете на неговите учители.”  Димитър Кр. Димитров - Мастера
 И затова смисъла на професията „учител” е свързан с неговата личностна и професионална ангажираност към децата, с неговото светоусещане и мобилност в съвременното общество, с неговата   професионална и гражданска отговорност и мисия в обществото и не на последно място с  творческата му същност като предпоставка за изява на творческия потенциал на децата.


РЪКОВОДНИ ДОКУМЕНТИ ЗА ОРГАНИЗИРАНЕ НА РАБОТАТА ПРЕЗ УЧЕБНАТА 2017-2018 ГОДИНА И ИЗГОТВЯНЕ НА ГОДИШНИЯ ПЛАН:
Закон за предучилищното и училищно образование;
Наредба №5 от 03.06.2016 г. за предучилищното образование;
Държавни образователни стандарти, регламентирани в ЗПУО;
Наредба №4/ 20.04.2017 г. за нормиране и заплащане на труда;
Наредба №6/11.08.2016 г. за усвояването на българския книжовен език;
Наредба №12/01.09.2016 г. за статута и професионалното развитие на учителите, директорите и др. пед. специалисти;
Наредба №13/21.09.2016 г. за гражданското, здравното, екологичното и интеркултурното образование;
Наредба №16/08.12.2016 г.за управлението на качеството на институциите;
Наредба №8/11.08.2016 г. за информацията и документите в системата на предучилищното и училищно образование;
Наредба за приобщаващото образование;
Наредба за условията  и реда за записване, отписване и преместване на деца в детските градини на община Панагюрище.
Наредба №3 /05.02.2007 г. за здравните изисквания към детските градини
Вътрешна нормативна уредба – стратегия, правилници, планове, заповеди и други.


АНАЛИЗ  на състоянието и дейността на детската градина през учебната 2017/2018 година. 
Постигнатите положителни резултати от учители и деца през изтеклата 2017-2018 учебна година и съвместната работа с родителите, с които се усъществиха редица мероприятия,  са добър старт за новата учебна година.
Цялостната дейност на ДГ “Райна Княгиня” бе насочена към изпълнение на Годишния комплексен план. С активното участие на всички учители и служители от детската градина.  ГКП бе изпълнен при активно и коректно взаимодействие между членовете на екипа от детската градина, родителите, обществените организации и институции. 
В ДГ бе оптимизирана системата за организация по всички видове дейности /игра, обучение и  развлечения/; осигурено бе единство и непрекъснатост на възпитателно-образователната работа в седемте групи през отчетния период. 
Педагогическият екип отговорно подхождаше и изпълняваше професионалните си ангажименти през цялата учебна година. На всички учители, назначени на различните учителски длъжности – учител, старши учител - бе осигурена творческа среда за възможно най-всеобхватно реализиране на целите и задачите от програмната система на ДГ, за изпълнение на държавните образователни стандарти. Особено внимание бе обърнато на перспективното планиране на целите и задачите за успешно реализиране на програмното съдържание и акцента върху играта като основна дейност в детската градина. 
Реализирането на планираните и непланираните дейности в областта на педагогическата, организационно-педагогическата и административно-стопанската дейности беше точно и задълбочено и съответстваше на законоустановените изисквания. 
В рамките на първия етап от тематичната проверка на тема „Играта – основна дейност в детската градина!”, бяха представени чудесни открити практики . В тях преобладаваща дейност бе играта, а целите и задачите на конкретните ситуации /по всички образователни направления/ кореспондираха отлично с целите на проверката за избягване дидактизирането на учебно- възпитателния процес в детската градина, предоставяне възможност на децата за учене чрез игра, възпитание чрез игрите. 
В детската градина професионално бе прилагана една добре работеща система за организационна, планираща, управленска и контролни дейности, базираща се на доброто планиране и свързана с: 
- подготовката и провеждането на Педагогическите съвети; 
- провеждането на възпитателно-образователната работа; 
- квалификационна дейност; 
- контролната дейност; 
- работа с непедагогическия персонал; 
- хигиената, здравеопазването, закаляването и здравното обслужване; 
- работата с родителите, училището, обществените организации, институции и др.; 
- празниците и развлеченията; 
1. Силни страни, постижения и резултати: 
 Опитен екип, с нарастваща професионална отговорност; 
 Гъвкава организация на формите и дейностите по всички образователни направления. 
 Богатство и разнообразие от учебно-помощна литература, осигурявана и актуализирана през цялата учебна година. 
 Научно издържана и актуална вътрешно-методическа и външно-методическа квалификационна дейност; 
 Създадени много добри условия за индивидуално развитие на всяко дете и група в ДГ, съгласувана свобода в творческата дейност на деца и педагози. 
 Отлично поддържане на помещенията в санитарно-хигиенно отношение. 
 Много добра материална база. 
 Реорганизирано, естетически добре оформено и поддържано дворно пространство със  съоръжения за игри за. 
 Разгръщане на работата с родителите, търсене на нови форми на взаимодействие, превръщането им в приоритет. 
Адаптивност и гъвкавост във възпитателно-образователната работа, стимулиране на образователния потенциал на всяко дете.
 Добри взаимодействия и взаимоотношения в екипите по групи. 
  Пълен капацитет на групите и висока средна месечна посещаемост. 
 Много добро хранене. 
 Добра функционална среда. 
 Много добра подготовка за училище. 
 Усвояване и покриване на ДОС. 
 Изградени традиции в живота на детската градина. 

2. Слаби страни, проблеми: 
 Недостатъчната мотивираност и инертност у част от педагогическия специалисти по отношение прилагането на нови, иновативни методи и подходи.
 Търсене и реализиране на средства от проекти по европейски програми. 

3. Извод: 
Детската градина  е в състояние да решава проблемите си. Отговорно е отношението на целия екип за толерантно общуване с деца и родители и повишаване конкурентноспособността на детската градина. Постиженията на учителите са високи, но за да се поддържа високо професионално ниво и за да се запази авторитета на детската градина са необходими усилия за непрекъснато усъвършенстване и развитие на педагогическите специалисти. Необходимо е развитие на креативните способности на учителите чрез използване на интерактивни методи, подходи, средства и форми на работа с децата. Необходимо е усъвършенстване и повишаване на компютърните умения и способности при работа с мултимедия и интерактивните дъски.

ОРГАНИЗАЦИЯ И УПРАВЛЕНИЕ НА ДЕТСКА ГРАДИНА „РАЙНА КНЯГИНЯ”
ДГ “Райна Княгиня” се помещава  в две сгради - основна и филиал. В ДГ има 7 групи на целодневна организация за деца от 3 до 7 годишна възраст и 2 групи – яслени за деца  от 10 месечна до 3-годишна възраст, отглеждани под ръководството на медицински сестри. Учителският състав е  от  14 учители, от които 12 старши учителки и 2 учители; 6 – с първа ПКС; 1 – с втора ПКС; 1 – с трета 1 – с четвърта ПКС и 4 с пета ПКС. Директорът е с  първа ПКС.  ДГ се управлява от директор и Педагогически съвет.

Брой деца   на целодневна организация  в ДГ -   167 ;    Брой  деца в яслени групи - 38
Общ брой деца - 205 
В ДГ “Райна Княгиня” се приемат  деца съгласно Наредба за условията  и реда за записване, отписване и преместване на деца в детските градини на община Панагюрище. На задължително обучение са децата на 5 и 6 г., заведени в книга за подлежащите на задължително обучение  деца до 16-годишна възраст . Преместване на дете в друга ДГ  се извършва с издаване на удостоверение.
1. Разпределение по групи: 
ЦЕНТРАЛНА СГРАДА
Първа група „Цветята на малката Ида” – ст. учител Мариана Михова, учител Екатерина Влайкова;
Втора група „Белите лебеди” – ст. учител Лушка Станчева, ст. учител Радка Тричкова
Трета подготвителна група „Малкият принц” – ст. учител Петя Джамбазоваа , ст. учител Ангелина Стойковска;
Четвърта подготвителна група „Малката русалка” – ст. учител Кунка Велева, ст. учител Петя Тонева.

ФИЛИАЛНА СГРАДА
Първа група „Мечо Пух” – ст. учител Златка Немигенчева, ст. учител Цветана Попова
Трета подготвителна група  „Патиланци” – ст. учител Анета Манева, ст. учител Динка Иванова;
Четвърта подготвителна група „Вълшебен свят” – ст. учител Неделка Тютюнджиева, учител Атанаска Сайменова

През настоящата учебна година екипите на Подготвитените групи  ще работят със следните познавателни книжки: трета подготвителна група на г-жа  Стойковска и г-жа Джамбазова  „Аз ще бъда в детската градина”  на изд. „Изкуства”, трета подготвителна група на г-жа Манева и г-жа Иванова  „Моята приказна пътечка” на изд. „Булвест”, четвърта подготвителна група на г-жа Велева и г-жа Тонева „Чуден свят” на изд. „Просвета”, четвърта подготвителна група на г-жа Тютюнджиева и г-жа Сайменова „Моята приказна пътечка” на изд. „Булвест”.
ЦЕЛИ:
ДГ „Райна Княгиня” е модерна образователна предучилищна инститтуция, в която основен приоритет е духовното и физическото здраве на децата; осигеряването на социален и емоционален комфорт на децата за психическо, физическо и творческо развитие, израстването им като уверени и успешни личности, придобиващи знания, умения , отношения, необходими за успешното им преминаване  към училищно образование.
ДГ „Райна Княгиня” е градина, съхраняваща българските образователни традиции и предоставяща съвременни условия за развитие на децата, удовлетворяваща родителите.
ЦЕЛ:
1. Изграждане на иновативна образователна среда и създаване на екипи за иновационен опит в ДГ.
2. Постигане на ефективна връзка между ДГ и семейството.

ПРИОРИТЕТИ 
1. Личността на детето – център в педагогическото взаимодействие. 
2. Играта – дейност от първостепенно значение за малкото дете. 
3. Работа със семейството и подкрепа на родителите в качеството им на основни партньори . 
4. Създаване на условия и подкрепа на творческите способности на всяко дете във всички дейности. 
5. Обхвата на децата на задължителнато обучение  и подготовката им за училище.
6. Квалификация, професионално усъвършенстване и кариерно развитие на педагогическите кадри. 

ЗАДАЧИ:
1.Опазване живота и здравето на децата чрез здравословно и рационално хранене. Активен двигателен режим и престой на открито.
2. Съвременн и професионално предучилищно образование..
3.Повишаване на образователните  компетенции на кадрите чрез квалификация.
4. Работа в екип и сътрудничество в работата.
5.Сътрудничество между учители и родители в процеса на социализацията на децата.
6. Редовното посещение на подлежащите на задължителна подготовка,  намаляване броя на отсъстващите деца по различни причини и поддържане на средната месечна посещаемост през всички месеци във всички групи.
7.Гарантиране на качествена подготовка на децата за училище.
8. Разнообразен и съдържателен живот на децата в групите.
ГРУПИ, КОМИСИИ, ЕКИПИ И ОТГОВОРНИЦИ ЗА УЧЕБНАТА 2018-2019 ГОДИНА
ПОСТОЯННО ИЗГРАДЕНИ ГРУПИ  В ДЕТСКАТА ГРАДИА
1.  БАК – Председател – Татяна Костадинова
2.  ЗБУТ – Председатетел:	  Златка Немигенчева 
3.  БДП – Председател – Мариана Михова , Членове – Ангелина Стойковска , Златка Немигенчева, Атанаска Сайменова
ИЗГРАДЕНИ КОМИСИИ  В ДЕТСКАТА ГРАДИНА
1. Комисия за дарения – Председател – Петя Джамбазова
2. Комисия по хранене – Председатели – Лушка Станчева – централна сграда													Неделка Тютюнджиева – филиална сграда
3. Комисия по хигиена – Председатели – Лушка Станчева – централна сграда													Анета Манева – филиална  сграда
4. Комисия по организиране на празници и тържества – Председател – Ангелина Стойковска
6. Комисия за разработване на проекти  – Кунка Велева, Неделка Тютюнджиева
7. Комисия –информационно осигуряване-  Кунка Велева, Динка Иванова
8. Комисия  за актуализация на интериорите –  Петя Тонева , Екатерина Влайкова, Анета Манева
9. Комисия по етика – Председател – Ангелина Стойковска, членове Радка Тричкова, Динка Иванова
ЕКИПИ
1. Екип за обхващане на децата на задължителна предучилищна подготовка – Кунка Велева, Неделка Тютюнджиева
2. Екип за регистриране и отчитане отсъствията на децата на задължителна подготовка – учителите на третите и четвъртите групи.
3. Екип за  иновационен опит в ДГ–  Петя Джамбазова, Ангелина Стойковска, Мариана Михова, Екатерина Влайкова, Кунка Велева, Неделка Тютюнджиева.
4. Координиращ екип по Наредбата за приобщаващо образование: Неделка Тютюнджиева
ОТГОВОРНИЦИ ПО НАПРАВЛЕНИЯ
1. Квалификация – старшите учители
2. Секретар – Петя Джамбазова
3. Летописна книга – Мариана Михова
4. Методични кабинети – Лушка Станчева, Цветана Попова
5. Физкултурен салон – Радка Тричкова, Златка Немигенчева


ОРГАНИЗАЦИЯ НА ПРЕДУЧИЛИЩНОТО ОБРАЗОВАНИЕ В ДЕТСКАТА ГРАДИНА ПО БДП
-Обучението и възпитанието по БДП се провежда съгласно учебната програма.
-Предвидените задължителни часове за обучение и възпитание за детската градина се провеждат във времето за обучение по ситуации.
-Тези часове се организират и провеждат в занималните или в двора на детската градина.
-Обучението има игрови характер и е осигурено с дидактически материали, съобразени с възрастта на децата.

ХИГИЕНА  И  ЗДРАВЕОПАЗВАНЕ
ЗАДАЧИ:
· осигуряване на безопасни условия за отглеждане и възпитание на децата и за труда на персонала;
· ежегодно актуализиране на правилника за ЗБУВОТ;
· доближаване на условията в детската градина до семейните;
· гарантиране на рационално и здравословно хранене;
· подобряване на условията за медицинско обслужване.

РАБОТА С РОДИТЕЛИТЕ И ОБЩЕСТВЕНОСТТА
1. Поддържане на ежедневни контакти с родителите и провеждане на индивидуални разговори за възпитанието на децата. 
2.  Приобщаването им към живота на ДГ и активното им участие в празниците
3. Ангажираност на родителите и обществените съвети към дейността на ДГ. 
3.Поддържане на таблото за информация на родителите.
4.Провеждане на родителски срещи
5.Чрез информационното табло предоставяне на материали за родителите  с педагогическо и възпитателно съдържание.
6.Позитивен контакт с родителите на новоприети деца с цел безболезнено адаптиране към новите условия в ДГ.

ПРИНЦИПИИ ЗА РЕАЛИЗАЦИЯ НА СЪТРУДНИЧЕСТВОТО - Педагогически целесъобразно и компетентно сътрудничество със семействата; Компетентност и целенасоченост при общуването с родителите; Изграждане на авторитет и достойнство на учителя и чувство на комфорт и уважение в родителите.

КВАЛИФИКАЦИЯ
ЦЕЛИ:
1. Промяна и развитие на професионалните нагласи и ценности в съответствие с динамиката на общественото развитие – осъвременяване и развитие на придобития опит.
1. Усъвършенстване на професионалните умения и придобиване на нови знания и компетентности в областта на предучилищното образование.
 ЗАДАЧИ:
1. Квалификационната дейност да съдейства за създаване на иновационна среда в ДГ чрез прилагане на съвременните  европейски тенденции  и информационно-образователните техники.
1. Повишаване на  научната, педагогическа и методическа  подготовка на педагогическите  кадри и осигуряване  на възможност за непрекъснато  повишаване на  квалификацията им в контекста  на учене  през  целия  живот и кариерно  развитие.
1. Реализиране на добри образователни практики чрез обмяна на опит  за повишаване на професионалната компетентност.
1. Поддържане на делова и хуманна атмосфера, създаваща условия за творческо израстване.
ОСНОВНИ ПРИОРИТЕТИ:
1. Активно участие във вътрешно – квалификационната дейност на ДГ – задължителни 16 часа за учебната година;
1. Включване и участие в различни форми на квалификация извън детската градина на общинско, областно и национално ниво.
1. Създаване на връзки, контакти и обмяна на опит с други ДГ от областта и страната.
ПРАЗНИЦИ  И  РАЗВЛЕЧЕНИЯ
Принадлежността към детската градина е  обвързано и с неговите празници. Организацията на празниците и концертите и създаването на празнична атмосфера трябва да стимулира положителните емоции на децата, които оказват влияние върху цялостното им развитие. Естетическите, образователни и възпитателни  задачи и свързаните с тях чувства, са фактор за стимулиране на познавателните процеси.

ДЕЙНОСТИ ЗА РЕАЛИЗИРАНЕ НА ЦЕЛИТЕ И ПРИОРИТЕТИТЕ.
І. Управленска, образователна , административно-стопанска, социално-битова и културна дейност, финансова дейност.
2. Квалификационна, методическа и педагогическа дейност в ДГ
3. Контролна дейност - форми, обекти, срокове и отчетност.
4. Дейност на Педагогическия съвет. Теми и график на заседанията на ПС.
5. Дейност и  работа на сформираните комисии.
ТЕМАТИЧНА ПРОВЕРКА ЗА УЧЕБНАТА 2018-2019 ГОДИНА 
ТЕМА: „Земята - наш дом!” – Обръщане към природата – сигурен успех за полагане основите на екологичната култура на децата.
I етап – „Вълшебният свят на живата и нежива природа!” 
II етап –„Опазване и защита на околната среда”
Цели: 
1. Да се постави начало на екологосъобразно поведение у децата. 
2. Да се посочат пътищата за общуване на човека с природата. 
3. Децата да участват /съвместно с родителите/в различни инициативи, свързани с опазване на околната среда, да се грижат за растителния и животински свят по посока на изграждане на ценностна система, ориентирана към здравословен начин на живот. 
4. Изграждане на ценностна система, ориентирана към опазване на природата.

Задачи: 
1. Изработване на екокалендар за отбелязване на всички значими събития свързани с опазване на Природната и Околната среда. 
2. Да се засили детския интерес и да се възпита емоционална отзивчивост към растителния и животински свят. 
3. Да се посочат пътищата за общуване на детето с природата и необходимостта и загрижеността на цялото общество за опазване на околната среда.

Инициативи по тематичната проверка:
1.Иновативна организация за информационно осигуряване на децата по различни теми:
- „В джунглата и горите на България”
- „Космоса”
-„Морето”
- други
2. Работа по групи с различна насоченост.
- „Искам чиста природа”
-„Млади еколози”
-„ Еко – академия „Земя”
- „Малки откриватели”
- други
3. Засаждане на цветя в саксии и семена от култури и отглеждането им.
- „Най-добрата грижа за моето цвете” – състезание между групите
4. Еко – поход с децата до Горския разсадник.
ИНИЦИАТИВИ, МЕРОПРИЯТИЯ И ПРАЗНИЦИ В ДГ „РАЙНА КНЯГИНЯ” ПРЕЗ УЧЕБНАТА 2018-2019 ГОДИНА
ОРГАНИЗИРАНИ И РЕАЛИЗИРАНИ СЪВМЕСТНО С РОДИТЕЛИТЕ

Инициативите, празниците и мероприятията през учебната 2018-2019 година ще бъдат подчинени на мотото „Заедно в името на децата”, като част от инициативите ще бъдат с благотворителна кауза.
Благотворителни: 
· Участие в Българската Коледа
· Посещение при децата от център „Дъга”
· Участие в мероприятия и инициативи на БЧК

Календарни и сезонни 
ЕСЕН – „Празник на тиквата” 
· Тиквата в литературните произведения – „Душко Добродушко”, „Пепеляшка” и др.
· Изложба с изработени от тикви изделия;
· Тиквата – здравословна храна – ястия от тикви

ЗИМА – „Създадено и сътворено с любов”
· „Коледни концерти пред родителите”
· Коледен базар за събиране на средства за Българската Коледа

ПРОЛЕТ – „Празник на хорото в детската градина” „Надиграй ме”
· Различните хора – всяка група учителки и родители демонстрират различни видове хора – изпълнение на хоро и от децата от големите групи.
· Участие в мероприятия и инициативи на БЧК


 „Докосване с обич” –ден на отворените врати за родители и открити практики пред колеги, родители, общественост. Празнични сезонни концерти, изложби, гостувания по групи за приобщаване семействата към условията на детската градина.













